stanford-oval/wikipedia huggingface dataset:
נחל תלם
לקריאה נוספת

מנחם מרקוס, דוד עמית, הר חברון - סקר נוף ומסלולי טיול, תל אביב, הוצאת ספרית מעריב, רשות שמורות הטבע, מועצה אזורית גוש עציון, 1989.
ספי בן-יוסף, מדריך ישראל - יהודה, ירושלים: בית ההוצאה כתר, משרד הביטחון – ההוצאה לאור
דוד עמית, עמוס פרומקין, מערת טור-צפא: מערת מפלט (?) מימי מרד בר כוכבא במערב הר חברון, בתוך: יעקב אשל (עורך), מחקרי יהודה ושומרון, קובץ י"ב, הוצאת המכללה האקדמית יהודה ושומרון מכון המחקר אריאל, 2003, עמ' 157–161
סיפורו של מקום ואדי זרקא - נחל תלם, בתוך: ישע שלנו - עלון לפרשת וארא תשס"ח.
הערות שוליים

↑  עוד על הוואדי: ספי בן-יוסף
↑  מקור:מנחם מרקוס - דוד עמית עמ' 239, כולל מסלול הטיול מתלם למעיינות ואדי א-זרקא
↑  מקור: ספי בן-יוסף, עמ' 1201
↑  מקור:מנחם מרקוס - דוד עמית עמ'154
↑  ראו עוד ב"עין אל קף תחתון", באתר עמוד ענן
↑  למרות ריחוקה של מערה מסביבה של התיישבות יהודית, ביקרו בה מטיילים יהודים בתקופה שלפני קום המדינה. הסקר והמיפוי המלא בוצעו בשנת 1998
↑  מקור: דוד עמית - עמוס פרומקין
↑  מערות חזן
↑  מקור:דוד עמית - עמוס פרומקין עמ' 160
יער אל קוף, במבט לעבר תרקומיא ואדורה
כביש 3556, היורד מבית כאחיל לתרקומיא, עובר בתוך היער
הכניסה למערה
פתח המערה
פתח מערה כלפי חוץ
טיטו ג'קסון

| --- | --- |

טיטו ג'קסון, 1977
 לידה:  15 באוקטובר 1953 גארי, אינדיאנה, ארצות הברית
 פטירה:  15 בספטמבר 2024 (בגיל 70) גאלופ (אנ'), ניו מקסיקו, ארצות הברית
 מוקד פעילות:  ארצות הברית
 תקופת הפעילות:  1964–2024 (כ־60 שנה)
 מקום לימודים:  תיכון פיירפקס, תיכון תאודור רוזוולט
 סוגה:  מוזיקת פופ, בלוז, רית'ם אנד בלוז
 סוג קול:  בריטון
 כלי נגינה:  גיטרה
 חברת תקליטים:  סטילטאון רקורדס, אפיק רקורדס, מוטאון
 צאצאים:  3
 מספר צאצאים:  3 
 www.titojackson.com
 פרופיל ב-IMDb
 
ג'קסון בהופעה בדטרויט לציון 50 שנה למוטאון, 2009
טוריאנו אדאריל "טיטו" ג'קסון (באנגלית: Toriano Adaryll "Tito" Jackson;‏ 15 באוקטובר 1953 – 15 בספטמבר 2024) היה מוזיקאי, זמר וכותב שירים אמריקאי. הוא נודע בעיקר כחבר מייסד של להקת חמישיית הג'קסונים, שזכתה להצלחה רבה בעיקר בסוף שנות ה-60 ובמהלך שנות ה-70 עם חברת התקליטים מוטאון. לאורך השנים התמקד טיטו במקביל גם בקריירת סולו.
ביוגרפיה

ג'קסון נולד בשנת 1953 בעיר גארי אשר במדינת אינדיאנה שבארצות הברית (גארי היא פרבר תעשייתי הנמצא באזור המטרופולין של שיקגו). טיטו הוא השלישי מבין עשרת ילדיהם של ג'וזף וקתרין ג'קסון, אשר כוללים בין היתר את כוכבי הפופ מייקל ג'קסון וג'נט ג'קסון. משפחת ג'קסון השתייכה באותה העת למעמד הבינוני-נמוך. האם קתרין, השתייכה לזרם עדי יהוה וגידלה את ילדיה על פיו. האב, ג'וזף, היה פועל בבית חרושת לפלדה, והופיע לעיתים עם להקת הרית'ם אנד בלוז "The Falcons". ג'ו גידל את ילדיו באופן קשוח ושתלטני ונהג להתעלל בהם פיזית ונפשית.
בשנת 1962 החלו ג'קי, טיטו וג'רמיין ג'קסון להופיע באזור גארי עם שניים משכניהם בהרכב "The Jackson Brothers". ב-1963 הצטרפו ללהקה שני האחים הקטנים, מרלון ומייקל, לאחר שכבר אז הפגינו יכולות שירה וריקוד. באמצע שנת 1967 החליף מייקל את ג'רמיין כזמר הראשי של הלהקה. באותה תקופה אימצו חברי הלהקה את השם "The Jackson Five" (בעברית: חמישיית הג'קסונים). בהמשך הופיעו באופן אינטנסיבי באינדיאנה, ולאחר שזכו בתחרות כישרונות צעירים חשובה ב-1966 (בה ביצעו גרסת כיסוי ללהיט של הטמפטיישנס, "My Girl"), החלו לקיים הופעות באופן מקצועי בשיקגו.
בהמשך הצליחה הלהקה להשיג חוזה הקלטות בחברת התקליטים המקומית "Steeltown", ובעקבות כך החלו לעבוד על אלבום הבכורה שלהם. הסינגל הראשון שהוציאו נקרא "Let Me Carry Your Schoolbooks", והוא הפך במהרה ללהיט מקומי. שנה אחר כך הוציאו את הסינגל "We Don't Have to Be Over 21) To Fall in Love)". בשנת 1968 הוחתמה הלהקה עם חברת התקליטים "מוטאון". הלהקה זכתה לפריצה הגדולה כאשר ארבעה סינגלים שלהם הגיעו למקום הראשון במצעד ה-Billboard Hot 100 האמריקני ("I Want You Back"‏, "ABC"‏, "The Love You Save" ו-"I'll Be There"). טיטו היה הגיטריסט הראשי של הלהקה. ההצלחה של הלהקה סללה את הדרך לדורות הבאים של אמנים אפרו-אמריקאים והייתה בעלת השפעה רבה על תעשיית המוזיקה.
חמישיית הג'קסונים נשארה עם חברת התקליטים מוטאון עד שנת 1976, ואז עברו לחברת התקליטים אפיק רקורדס, משום שהם שרצו יותר חופש מוזיקלי. כיוון ששם הלהקה היה שייך למוטאון, הם החליפו את שמם ל"הג'קסונים" (The Jacksons), כפי שהיו ידועים בשנים המוקדמות יותר. הם המשיכו להופיע ברחבי העולם והוציאו שישה אלבומים נוספים בין השנים 1976–1984, אשר כללו להיטים כמו "(Shake Your Body (Down to the Ground",‏ "This Place Hotel"‏ ו-"Can You Feel It".
במקביל למעורבותו בלהקה החל טיטו לפתח גם קריירת סולו. בשנת 1978 הוציא את אלבום הסולו הראשון שלו Tito Time. לאורך השנים המשיך להוציא לשווקים שירים כאמן סולו.
ג'קסון נכלל בהיכל התהילה של הרוק אנד רול על חלקו כחבר בלהקת חמישיית הג'קסונים.
ביוגרפיה > חיים אישיים

ביוני 1972 נישא ג'קסון לדלורס מרטס כאשר הוא היה בן 18. הזוג התגרש בשנת 1988.
לזוג נולדו שלושה בנים – טוריאנו אדריל ג'קסון ג'וניור, טאריל אדרן ג'קסון ו-טיטו ג'ו ג'קסון (המכונה TJ), אשר הקימו את ההרכב המוזיקלי 3T. לטיטו שמונה נכדים.
ביוגרפיה > מותו

ב-15 בספטמבר 2024 טיטו מת מהתקף לב בהיותו בן 70, בעת שנסע מאוקלהומה לניו מקסיקו.
דיסקוגרפיה > אלבומי אולפן

| שם האלבום | פרטי האלבום |
| --- | --- |
Tito Time:  יצא ב-21 בדצמבר 2016  חברת תקליטים: Play It Right Music  פורמטים: CD, הורדה דיגיטלית
Under Your Spell:  יצא ב-6 באוגוסט 2021  חברת תקליטים: Gulf Coast / Hillside Global  פורמטים: CD, ויניל, הורדה דיגיטלית
הערות שוליים

↑  "Abandoned: St. Mary's Mercy Hospital". Sometimes-interesting.com. 30 ביוני 2013. נבדק ב-12 במאי 2021. {{cite web}}:  (עזרה)
↑  "2300 Jackson Street: The humble origins of a musical dynasty". Globetrotting Grandpa (באנגלית). 29 באוגוסט 2018. נבדק ב-17 בפברואר 2022. {{cite web}}:  (עזרה)
↑  "TJ". Jackson-source.com. נבדק ב-26 בפברואר 2014. {{cite web}}:  (עזרה)
↑  "Taryll". Jackson-source.com. נבדק ב-26 בפברואר 2014. {{cite web}}:  (עזרה)
↑  "Who Is TJ Jackson's Wife Frances on The Jacksons: The Next Generation?". 2paragraphs.com. נבדק ב-4 בנובמבר 2015. {{cite web}}:  (עזרה)
↑  Samra, Christine (15 בספטמבר 2024). "Tito Jackson passes away at 70: Report". ktla.com. נבדק ב-15 בספטמבר 2024. {{cite web}}:  (עזרה)
↑  מאיה גדש, ‏טיטו ג'קסון, מחמישיית ג'קסון ואחיהם של מייקל וג'נט ג'קסון, הלך לעולמו בגיל 70, באתר מעריב אונליין, 16 בספטמבר 2024
| חמישיית הג'קסונים |
| --- | --- | --- |
| דיסקוגרפיה של חמישיית הג'קסונים | דיסקוגרפיה של חמישיית הג'קסונים |  |
| חמישיית הג'קסונים   (מוטאון) | Diana Ross Presents The Jackson 5  • ABC • Third Album • Jackson 5 Christmas Album • Maybe Tomorrow • Goin' Back to Indiana • Lookin' Through the Windows • Skywriter • G.I.T.: Get It Together • Dancing Machine • Moving Violation |  |
| הג'קסונים (CBS) | The Jacksons • Goin' Places • Destiny • Triumph • Victory • 2300 Jackson Street |  |
| אלבומי הופעה | The Jackson 5 in Japan • The Jacksons Live! • Live at the Forum |  |
| אוספים | Greatest Hits • Anthology • Joyful Jukebox Music • Boogie • Soulsation! • Jackson 5: The Ultimate Collection • The Essential Jacksons • The Very Best of The Jacksons • I Want You Back! Unreleased Masters • Come and Get It: The Rare Pearls |  |
| סיבובי הופעות | The Jackson 5 First National Tour • The Jackson 5 Second National Tour • The Jackson 5 Final Tour • Destiny World Tour • Triumph Tour • Victory Tour • Unity Tour |  |
| --- | --- |
בקרת זהויות :  BIBSYS: 7011023  BNE: XX1775773  BnF: cb140472792 (data)  GND: 134415493  ISNI: 0000 0000 7826 5675  LCCN: n93114628  MusicBrainz: 19a3943b-19fb-4781-a585-afe9f46fd6d1  RERO: 02-A025558416  SUDOC: 251636038  VIAF: 79613337   WorldCat (עם VIAF): 79613337
שלדג גמדי

| שלדג גמדי |
| --- | --- |
 שלדג גמדי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: כחלאים
תת־סדרה:: שלדגיים
משפחה:: שלדגיים
תת־משפחה:: שלדגי נהר
סוג:: Halcyon
מין:: שלדג גמדי
שם מדעי
 Alcedo atthis ‏ליניאוס, 1758
תחום תפוצה


שלדג גמדי (שם מדעי: Alcedo atthis) הוא עוף הנמנה עם משפחת השלדגיים שבסדרת הכחלאים. שמו בערבית צייד א(ל)סמכ, כלומר דייג.
אורכו של השלדג הגמדי 14-17 ס"מ, משקלו 20-37 גרם ומוטת כנפיו כ-25 ס"מ. אורך מקורו, הגדול יחסית לגופו, כ-4 ס"מ.
נפוץ באירואסיה, ברזיל, צרפת, רוסיה, מקדוניה, בולגריה, נורווגיה, ספרד, טורקיה וצפון אפריקה.
בישראל הוא חולף מצוי למדי וחורף מצוי. איננו מקנן בישראל. נפוץ בעיקר בצפון ישראל ומרכזה.
השלדג הגמדי נודד באזורים בעולם בהם הנהרות והנחלים קופאים בחורף. הוא דוגר ליד נחלים ואגמים עשירים בדגה. הביצים הלבנות והחלקות מוטלות בגומחת הקן הנמצא בקצה מחילה, שאורכה 60-90 ס"מ, בגדות נהרות ונחלים. הוא ניזון בעיקר מדגים קטנים, הניצודים בצלילה אנכית.
מיון

המין תואר לראשונה על ידי קארולוס ליניאוס בספרו שיטת הטבע (או "מערכת הטבע"; Systema naturae) ב-1758 כ-Gracula atthis. שם דו-איברי זה שאוב מלטינית – alcedo, דייג, ו-Atthis, אישה צעירה ויפהפייה, מהאי לסבוס, שהייתה מושא לאהבתה והוזכרה בשיריה של המשוררת היווניה הראשונה הידועה בתקופת יוון העתיקה, ספפו. הסוג Alcedo כולל בתוכו מספר שלדגים קטנים הניזונים אך ורק מדגים.
תיאור

גופו של השלדג הגמדי קטן. אורכו נע בין 17 ל-19.5 ס"מ. ראשו גדול, ומקורו הארוך מגיע לאורך של ארבעה ס"מ. צבע הכיפה והכנפיים ירקרק-כחול וגוון הבטן כתום-חום. הנקבה זהה במראה לזכר, מלבד החלק התחתון של מקורה (לזכר מקור שחור כולו ולנקבה גוון כתום בבסיס המקור). זנבו קצר מאוד. זהו קטן השלדגים בארץ, וגודלו כגודל דרור: משקלו 21–37 גרם.
מעופו של השלדג הגמדי מהיר, מדויק ובדרך כלל נמוך מעל המים. כנפיו הקצרות והמעוגלות נעות במהירות, ובמעופו נראה כאילו הבזק כחול-בהיר מבזיק מגבו. בצפון אפריקה, באירופה, באסיה ובצפון ההימלאיה זהו השלדג הכחול הקטן היחידי. בדרום ובדרום-מזרח אסיה עשויים להתבלבל בינו ובין שישה שלדגים כחולים ואדמוניים אחרים, אולם הטלאי האדמוני באוזניו מבדיל אותו מן השאר. השלדג הגמדי אינו שר. קריאת המעוף כוללת שריקה קצרה וחדה, החוזרת על עצמה פעמיים או שלוש. במצב של התרגשות וחרדה הוא משמיע קריאה קצרה.
תפוצה ובתי גידול

תפוצתו של השלדג הגמדי משתרעת על פני אירופה, אסיה וצפון אפריקה. זהו מין מקנן שתפוצתו נרחבת באזור אירואסיה, אולם בצפון אפריקה הוא מבקר בעיקר בחורף, אף על פי שהוא מקנן נדיר בחופי מרוקו ותוניסיה. באזורים ממוזגים שלדג זה מאכלס נחלים ונהרות צלולים, רדודים ובעלי זרימה איטית, וגדות אגמים בעלי צמחייה עבותה. הוא מבקר לעיתים תכופות בסבכי שיחים ובצמחיה נמוכה בעלי ענפים המזדקרים מעל המים, מהם הוא צד. בחורף הוא נמצא קרוב יותר לחופים. לרוב הוא ניזון בשפכי נהרות או בנמלים או לאורך חופים סלעיים. האוכלוסייה הטרופית נמצאת בסביבת נהרות בעלי זרימה איטית, בנחלי המנגרוב ובביצות.
השלדג הגמדי הוא מין חשוב במערכת האקולוגית, והוא מדד חשוב למצבה של אוכלוסיית בעלי חיים של המים המתוקים. הצפיפות הגבוהה של עופות מתרבים נמצאו בסביבה של מים צלולים המאפשרים ראות אופטימלית של הטרף, ועצים או שיחים על הגדות. אזורי מחיה אלו הם גם בעלי איכות הגבוהה ביותר של מים, כך שנוכחות שלדגים אלו מאשרים את איכות המים. אמצעים המשפרים את זרימת המים עשויים לשבש את אזור מחיה זה, במיוחד החלפתן של גדות טבעיות בגבולות מלאכותיים. אלו מפחיתים משמעותית את אוכלוסיית הדגה, דו-חיים וזוחלים מימיים, ועופות החיים בגדות וחופים אלה.
מין זה הוא תושב באזורים שאקלימם מתון לאורך כל השנה, אולם חייב לנדוד לאחר הריבוי מאזורים בעלי חורפים קפואים וארוכים. רוב השלדגים הגמדיים חורפים בתוך החלקים הדרומיים של אזורם, אולם מספרים קטנים חוצים את הים התיכון לאפריקה או נודדים מעל הרי מלזיה אל דרום אסיה. הם נודדים בעיקר בלילה, וכמה מתרבים סיביריים חייבים לנדוד לפחות 3,000 ק"מ מאתרי הקינון לאזורים שבהם הם חורפים.
התנהגות > רבייה וגידול צאצאים

בדומה לשאר השלדגים, השלדג הגמדי טריטוריאלי למדי. הוא חייב לאכול כ-60% ממשקל גופו בכל יום, לכן השליטה ברצועת נהר או נחל חיונית בשבילו. השלדגים מתבודדים רוב השנה. הם ישנים לבדם תחת מסתור כבד. אם שלדג יכנס לטריטוריה של אחר, שני העופות יציגו עצמם מהענפים, ועשוי להתפתח ביניהם קרב, שבו כל אחד מנסה לתפוס את המקור של האחר ולהחזיקו מתחת למים. הזוגות נוצרים בסתיו, אך כל שלדג ישמור על טרטוריה נפרדת, בדרך כלל לפחות באורך של 1 ק"מ, ולא יותר מ-3.4 ק"מ. הטריטוריות לא יתמזגו עד האביב.
הזכר יוזם את החיזור. הוא רודף אחר הנקבה כשהוא קורא ללא הרף. לאחר מכן מחזר באמצעות מזון, ואז תבוא בדרך כלל ההזדווגות. הקן נמצא בתוך מחילה, שנחפרה על ידי שני הזוויגים, בגדה נמוכה ואנכית, או לעיתים במערות מחצבה וכדומה. אורך המחילה, המסתיימת בגומחה, בדרך כלל 60 עד 90 ס"מ. גומחת הקן אינה מיושרת אבל תמולא במהרה בפסולת שאריות דגים ובצנפות. השלדג הגמדי מטיל 5 עד 7 (יכול להגיע ל-10) ביצים לבנות וחלקות, שרוחבן 1.9 מ"מ ואורכן 2.2 מ"מ, ומשקלן בערך 4.3 גרם. כחצי ממשקל זה מהווה הקליפה.
ביצה אחת או שתיים מההטלה ברוב הקנים בדרך כלל אינה בוקעת מאחר שההורים לא מסוגלים לכסות אותן. שני הזוויגים דוגרים במשך היום, אך רק הנקבה דוגרת במשך הלילה. השלדג דוגר במעין טראנס, כשהוא פונה לעבר פתח המחילה. נוהג לפלוט צנפה, ולפורר אותה במקורו. הביצים יבקעו לאחר 19–20 יום, והגוזל שבקע יישאר בקן לרוב במשך יותר מ-25 ימים. ברגע שגדלו מספיק, הגוזלים יתקרבו לפתח המחילה לשם קבלת מזון. שני גוזלים ולעיתים שלושה יגודלו בכל עונה.
ימיהם הראשונים של הפרחונים הם המסוכנים ביותר. בזמן הצלילה לתוך המים, בערך 4 ימים לאחר עזיבת הקן, הפרחון עשוי להיות מוצף מים ולטבוע. פרחונים רבים לא ילמדו לדוג עד שיגיע זמנם לעזוב את הטריטוריה של הוריהם ורק 50% מהם ישרדו את השבוע הראשון. רוב השלדגים מתים מקור או ממחסור במזון, וחורף קשה עשוי להרוג אחוז גבוה שלהם.
הצפות בקיץ עשויות להציף קנים או להקשות על הדייג, וכתוצאה מכך תיגרם מיתה מרעב אצל הצעירים. רק רבע מהצעירים ישרדו ויזכו להתרבות בשנה הבאה, אולם כמות זו מספיקה כדי להמשיך ולקיים את האוכלוסייה. בדומה לכך, רק רבע מהבוגרים ישרדו כדי להגיע לעונת הרבייה הבאה. מעט מאוד פרטים יחיו יותר מעונת ריבוי אחת. הציפור המבוגרת ביותר שתועדה הייתה בת 21 שנים.
גורמים נוספים למוות הם חתולים, חולדות, התנגשות בכלי תחבורה וחלונות, והפרעה של בני אדם באתרי הקינון, לרבות עבודות בגדות נחלים ונהרות באמצעות כלים כבדים. מאחר ששלדגים נמצאים גבוה בשרשרת המזון, הם רגישים להצטברות כימיקלים, וזיהומי נהרות ונחלים על ידי מפעלי תעשייה וחקלאות שגירשו אותם מרצועות נהרות ונחלים רבים, שלולא כך היו מתאימים מאוד כאזורי מחיה.
המין ניצוד בתקופה הוויקטוריאנית כדי להשתמש בנוצותיו לריפוד ותצוגת תיבות זכוכית ולקישוט כובעים. חוקר הטבע הבריטי ויליאם יארל גם דיווח על הנוהג הכפרי שעל פיו היו צדים שלדגים, תולים אותם מפתיל באמונה כי הוא יסתובב ויפנה לכיוון שהרוח תנשוב בעתיד. דייגים היו צדים אותם ומצרפים את נוצותיהם לפיתיונות חרקים שהיו נפוצים באותה תקופה, אבל כעת נוהג זה ברובו שייך לעבר.
התנהגות > תזונה

השלדג הגמדי צד מענף 1–2 מטר מעל המים, מהגדה או מעמדה אחרת, המקור מצביע לכיוון שהוא תר אחר טרפו. הוא מניד את ראשו מטה ומעלה כשהוא מזהה מזון כדי להעריך את המרחק, והוא צולל בתלילות מטה כדי להעריך את גודל הטרף, בדרך כלל לא יותר מעומק 25 ס"מ מתחת לפני המים. הכנפיים פתוחות מתחת למים ועיניו הפקוחות מוגנות באמצעות עפעף שלישי שקוף שמגן על הקרנית בעת ציד מתחת למים הנקרא "קרום מצמוץ" (Nictitating membrane).
הוא מתרומם חזרה מעל המים, מקורו תחילה, ועף חזרה לענף התצפית שלו. על הענף השלדג משפר אחיזה בדג עד שמצליח לאחוז בו בבסיס הזנב ואז חובט בדג על הענף כמה פעמים. ברגע שמת, הוא אוחז בדג לאורכו ובולע אותו מכיוון ראשו. פעמים ספורות בכל יום השלדג יפלוט כדור צנפה של עצמות דג ושאריות אחרות בלתי מעוכלות.
המזון הוא דגים בגודל של 12.5 ס"מ אורך, אך האורך הממוצע הוא 2.3 ס"מ. כ-60% מתזונתם הוא דגים אך שלדג זה צד גם חרקים מימיים כגון זחלים של שפיריות וחיפושיות מים, ובחורף, סרטנים כולל חסילוני מים מתוקים.
האתגר לכל שלדג צולל הוא שינוי השתברות האור בין האוויר למים. בעיניהם של עופות רבים יש שתי גומות רשתית (אזור שבו הצפיפות הרבה ביותר של קולטני אור) והשלדג מסוגל להחליף בין הראשית למשנית כשהוא מתחת למים, קו רשתית שבו צפיפות הקולטנים של שתי הרשתיות מחוברת ומאפשרת לבבואה לנוע באופן זמני כשהוא יורד על הטרף.
עדשת העין בצורת הביצה מצביעה לעבר הרשתית המשנית, ומאפשרת לו לשמור על חדות ויזואלית מתחת למים. בשל מיקום הרשתיות, לשלדג ראייה חד עינית באוויר, וראייה בשתי העיניים מתחת למים. הראייה מתחת למים לא חדה כזו שבאוויר, אולם היכולת לאמוד מרחק מטרף בתנועה חשוב יותר מחדות הבבואה.
כל תאי החרוט (מדוכים) ברשתית מכילים טיפת שמן שעשויים להכיל פיגמנט קרוטינואיד. טיפות אלו מגבירות ראיית צבעים ומפחיתים סינוור אור. לשלדגים מימיים יש מספר גבוה של פיגמנטים אדומים בטיפות השמן בעיניהם; הסיבה לשליטת הטיפות האדומות לא מובנת, אולם הטיפות עשויות לסייע בהפחתת סנוור ופיזור האור מחומרים מסוימים במים.
מצב שימור

למין יש טווח רחב, כשהתפוצה העולמית מוערכת בכ 10 מיליון קמ"ר. יש לו אוכלוסיות גדולות, הכוללות אוכלוסייה מוערכת בכ-160,000 עד 320,000 פרטים באירופה בלבד. מגמת האוכלוסייה העולמית לא סווגה עדיין, אך נראה כי האוכלוסייה יציבה.
בתרבות

במיתולוגיה היוונית הופיע השלדג כשליח שביקש מן האלים להרגיע את הים וכך הפך לסמל למזל טוב, בעיקר בקרב יורדי ים.
הערות שוליים

↑  שלדג גמדי באתר הרשימה האדומה של IUCN
| --- | --- |
בקרת זהויות :  NLI: 987007292896705171  GND: 4151654-0  NDL: 00565249  NKC: ph436714 
שלדג גמדי בתעופה
מתנדבים יוצרים גדה אנכית שבה השלדג הגמדי לאחר מכן יקנן מדי שנה.
עופות המקננים במחילות מבלים זמן רב במקלחות ובניקוי הנוצות
הצפות בקיץ עשויות להרוס קינים רבים
צנפה שפלט השלדג ובה נראים שרידי דגים
השלדג הגמדי ניזון מדגים קטנים ומחרקים. השלדג שבתמונה שולה דג שאורכו כ־4–5 ס"מ מהמים בשמורת הטבע של מקורות נהר פו, נפת ורצ'לי (איט'), פיימונטה, איטליה
צד מישיבה על ענף מהגדה או עמדה אחרת
דגים קטנים כמו העוקצניים הם הטרף הנפוץ
מחזיק ראשן במקורו
נקבה עם זחל של שפירית ליד קצ'קמט שבמחוז באץ'-קישקון, המישור הגדול הדרומי, הונגריה
קבר פולינג

קבר פֿוּלִינְג (סינית 福陵, פין-יין Fúlíng), מכונה גם "הקבר המזרחי" (东陵, בפין-יין Dōngling, תעתיק דוֹנְגְלִינְג) הוא המאוזוליאום של נורהאצ'י, הקיסר מייסד שושלת צ'ינג ואשתו, הקיסרית שְׂיָאוצְה-גָאו, השוכן כ-10 קילומטרים ממזרח לעיר העתיקה של שן-יאנג במחוז ליאונינג שבצפון מזרח סין. המקום שימש לאתר עיקרי לטקסי פולחן שנערכו על ידי המשפחה הקיסרית בכל תקופת שלטון שושלת צ'ינג.
ב-2004 הוסיף ארגון אונסק"ו את המאוזוליאום לאתר המורשת העולמית קברים קיסריים של שושלות מינג וצ'ינג שהוכר לראשונה בשנת 2000.
היסטוריה

נורהאצ'י (努爾哈赤, בפין-יין: Nǔěrhāchì) נולד ב-1559 כבנו של אחד משבטי היורצ'ן באזור מנצ'וריה של ימינו. בתוך סדרת קרבות הוא הצליח לאחד את השבטים תחת שלטונו. ב-1616 הוא הכתיר את עצמו כחאן בראש שושלת חדשה, שושלת ג'ין (בנו ויורשו עתיד היה לשנות את שם השושלת לשם בו נודעה אחר-כך, שושלת צ'ינג) והקים את ארמונו בעיר מוקדן (כיום שן-יאנג). הוא ניהל סדרת קרבות והביס בהדרגה את צבאות קוריאה שבשלטון שושלת ג'וסון וסין בשלטון שושלת מינג. בעקבות התבוסות הצבאית שנחלו החליטו הסינים לוותר על השטח ממערב ומצפון לחומה הגדולה של סין ולהסתגר מאחוריה. המקום היחיד שבו היה עדיין חיל מצב סיני מעבר לחומה הייתה העיר נינגיואן (כיום שיאנצ'נג בליאונינג). נוראהצ'י תקף את המקום בראש כוח גדול שמנה קרוב ל-100,000, אבל המצביא הסיני יְוֵּ'אן צ'ונְגְחְווָאן שהגן על העיר הנחיל לו את התבוסה הראשונה והאחרונה בחייו. נורהאצ'י נפצע בקרב ומת יומיים אחר-כך ב-30 בספטמבר 1626.
את המאוזוליאום לכבודו החל לבנות בנו, חונְג טָאיְגִ'י, הקיסר השני בשושלת צ'ינג. השלב הראשון של הבנייה נמשך בין 1626 ל-1644 (השנה בה השתלטה שושלת צ'ינג על סין). שנה אחר כך החל שלב ההרחבה והוא הושלם ב-1688. מרבית המבנים העיקריים של המאוזוליאום הושלמו בתקופה זו. מכאן ואילך החלה תקופה ארוכה של שיפוצים של המבנים באתר, הן בתקופתם של כל קיסרי סין משושלת צ'ינג, הן אחרי שסין הפכה לרפובליקה ואחר-כך תחת שלטון המפלגה הקומוניסטית של סין. שיפוצים נרחבים נעשו בשנים 2000-1991 לקראת קבלת תואר אתר מורשת עולמית, אותו קיבל האתר ב-2004.
הטוב מכולם (תוכנית טלוויזיה)

| --- | --- |
 סוגה:  שעשועון מזל, אסטרטגיה
 מנחים:  אברי גלעד   טום באום   דודו ארז   דובדבני וקובץ' (עונה ראשונה)   עדי שילון (עונה ראשונה)   רוסלנה רודינה (עונה שנייה)   דורין ואמירם טובים (עונה שנייה)  
 ארץ מקור:  ישראל 
 שפות:  עברית
 מספר עונות:  2
 הפקה
 חברת הפקה:  רשת מדיה 
 אתר צילומים:  היכל מנורה מבטחים
 אורך פרק:  55-60 דק'
 שידור
 רשת שידור בישראל:  ערוץ 2 (רשת) kidZ (עונה ראשונה) ערוץ השעשועונים (ש.ח)
 
הטוב מכולם הוא משחק טלוויזיה המשלב אסטרטגיה, מזל ואומדן. התוכנית הופקה על ידי רשת ומונחית על ידי אברי גלעד. המשחק צולם בהיכל מנורה מבטחים ומשודר בימי שישי בשעה 21:30 לאחר אולפן שישי.[דרושה הבהרה] המשחק בודק אם חוכמת ההמונים מנצחת את חוכמת היחיד. העונה הראשונה של התוכנית משודרת גם בערוץ KidZ ב-yes. החל מדצמבר 2020 משודרת התוכנית בשידורים חוזרים בערוץ השעשועונים.
חוקי השעשועון

בשעשועון, שבו מתמודדים עשרה אנשים מול קהל של 1,000 איש, נדרשים לענות על שאלות ווידאו, שצולמו בארץ או בחו"ל ולנחש מהו המספר הקרוב ביותר לתוצאת האמת. בכל סיבוב נשאלת שאלה. לאחר חשיפת התשובה אחד מהמתמודדים בקהל או בעשירייה, שנחשב לטוב ביותר וענה את התשובה הקרובה ביותר לתוצאה, זוכה בסכום הכסף שמקנה השאלה. המתמודד שענה את התשובה הרחוקה ביותר מהתשובה הנכונה יוצא מהמשחק. המנצח בסוף כל תוכנית זוכה בפרס בסך 50,000 ש"ח.
מהלך המשחק

| מס' שאלה | מס' מתמודדים בעשירייה | סכום כספי למנצח |
| --- | --- | --- |
| שאלה 1 | 10 | 5,000 |
| שאלה 2 | 9 | 5,000 |
| שאלה 3 | 8 | 5,000 |
| שאלה 4 | 7 | 5,000 |
| שאלה 5 | 6 | 5,000 |
| שאלה 6 | 5 | 5,000 |
| שאלה 7 | 4 | 5,000 |
| שאלה 8 | 3 | 5,000 |
| שאלה 9 | 2 | 10,000 |
| שאלה 10 | 2 | 50,000 |
בסיבוב האחרון עולה לשחק מתמודד מהקהל שענה על כל התשובות בצורה הכי מדויקת. המתמודד משחק מול האחרון שנשאר מהעשירייה והמנצח זוכה ב-50,000 ש"ח.
דיאן ניל

| --- | --- |

ניל, 2012
 לידה:  17 בנובמבר 1976 (בת 48) אלכסנדריה, וירג'יניה, ארצות הברית ארצות הברית 
 מדינה:  ארצות הברית, ישראל 
 תקופת הפעילות:  מ-2001 
 מקום לימודים:  Harvard Extension School 
 http://www.dianeneal.com
 פרופיל ב-IMDb
 
דיאן ניל (באנגלית: Diane Neal; נולדה ב-17 בנובמבר 1976) היא שחקנית ופוליטיקאית אמריקאית-ישראלית. כשחקנית היא ידועה בעיקר בזכות תפקידה כקייסי נובאק, עוזרת התובע המחוזי של ניו יורק, בסדרת הטלוויזיה "חוק וסדר: מדור מיוחד", אותו גילמה בשנים 2003–2008, וכן 2011–2012. היא ידועה גם בתפקידה כסוכנת המיוחדת של שירות החקירות של משמר החופים, אביגיל בורין, בזיכיון של סדרת הטלוויזיה "NCIS". החל מ-2023 מתגוררת בתל אביב.
ביוגרפיה

ניל נולדה באלכסנדריה, וירג'יניה, ארצות הברית, למשפחה יהודית עם שורשים יהודיים מצד אימה. סבה וסבתה היו ניצולי שואה ממוצא הונגרי. היא הצעירה מבין שלוש בנות, אמה קולין ניל, מורה למתמטיקה, ואביה כריסטופר ניל, עורך דין פדרלי. היא גדלה בליטלטון, מחוז דאגלס, קולורדו, ובאוהיו.
לאחר שסיימה את לימודיה בבית הספר התיכון ליטלטון, עברה להוואי כדי ללמוד בקולג', אך מאוחר יותר עזבה את בית הספר כדי להיות דוגמנית ולנסוע בעולם. היא החלה לדגמן עבור מודעות טיפוח העור של שיסיידו ופונד. לאחר שהחליטה לחדש את לימודיה, החלה ללמוד בבית הספר של אוניברסיטת הרווארד ב-2009, וסיימה לימודי תעודה במאי 2018.
קריירה > משחק

ניל הופיעה לראשונה בסדרה "חוק וסדר: מדור מיוחד" כאורחת, וגילמה אנסת בפרק של העונה השלישית "Ridicule".
ב-2003 היא הופיעה לראשונה כעוזרת התובע המחוזי קייסי נובאק בעונה החמישית של התוכנית, במקום סטפני מרץ, שגילמה את אלכסנדרה קאבוט. ניל גילמה את נובאק עד סוף העונה התשיעית, כאשר הדמות יצאה מהסדרה לאחר שהוצאה על ידי לשכת עורכי הדין של מדינת ניו יורק. בשנת 2011, חזרה ניל לתפקידה כנובאק בפרק של העונה ה-12 "Reparations", כאשר נובאק חזרה ליחידה כתובעת הזמנית. לאחר ההופעה ההיא, היא הפכה לדמות חוזרת בעונה ה-13. היא נראתה לאחרונה בפרק "Valentine's Day".
בשנים 2010 עד 2014 גילמה את הסוכנת המיוחדת אביגיל בורין בסדרה "NCIS" בכיכובו של מארק הארמון, דמות אותה גילמה גם בספין אוף "NCIS: ניו אורלינס".
בשנים 2012 עד 2014 שיחקה בסדרה "Suits" בתור אליסון הולט.
בשנת 2021 ניל כיכבה בתור פגי סו תומאס בסרט "מעגל הונאה".
קריירה > ריצה לקונגרס

ב-6 בפברואר 2018 הודיעה ניל שתתמודד על בית הנבחרים של ארצות הברית ברובע הקונגרס ה-19 בניו יורק כעצמאית. היא תיארה את דעותיה הפוליטיות כ"קצת ליברטריאנית, אני הרבה ליברלית, בעיקר פרוגרסיבית, אבל יש לי את היכולת המדהימה הזו להיות מסוגלת לנקוט במדיניות ממש מסובכת ולפרק אותה למשהו שניתן לעיכול, שזה משהו שרוב הליברלים הפרוגרסיבים לא מסוגלים לעשות." ניל סיימה עם 1% מהקולות.
קריירה > פודקאסט

ב-14 בינואר 2022, הודיעה ניל שהיא תהיה המארחת של פודקאסט קומי חדש בשם "Hear Say with Diane Neal". הפודקאסט נועד "לשעשע ולהאיר".
חיים אישיים

ב-1999 למדה ארכאולוגיה במצרים ובישראל, לאחר שפרשה מדוגמנות.
בשנת 2005 התחתנה ניל עם הדוגמן האירי, מרקוס או. פיצג'רלד, בטקס ברפובליקה הדומיניקנית. הזוג התגרש בשנת 2014.
בשנת 2013, ניל הייתה מעורבת בתאונת דרכים בה שברה את עמוד השדרה שלה. בהכרזה על מועמדותה לקונגרס לשנת 2018, ציינה ניל כי ההחלמה הארוכה מפציעותיה גרמה לה להשהות את קריירת המשחק שלה.
ניל הייתה במערכת יחסים עם הקוסם ג'יי.בי בן. שהסתיימה בצורה לא טובה, ובנובמבר 2019 היא תבעה את בן. בתביעה היא האשימה אותו בהונאה וגנבת זהות, ובכך שהוא העביר אותה התעללות פיזית ומינית ממושכת. בן, על פי החשד, רדף אחרי ניל במשך כמה שנים והפר את צו ההגנה הפלילי נגדו.
בשנת 2023 ניל עלתה לישראל והפכה לאזרחית ישראלית. היא מתגוררת בתל אביב.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 2002 | אסטריקס ואובליקס: משימה קלאופטרה | קלאופטרה (קול) | גרסה אנגלית |
| 2003 | דרקולה השני: התעלות | אליזבת בליין |  |
| 2003 | שני נולד | נטשה |  |
| 2005 | דרקולה השלישי: מורשת | אליזבת בליין |  |
| 2007 | BelzerVizion | ד"ר ריאן | סרט קצר |
| 2011 | סרט מלוכלך | ננסי |  |
| 2013 | עשבים טריים | מני |  |
| 2013 | מר ג'ונס | המלומד |  |
| 2013 | סנטוריני כחול | חנות פרחים - "פרחי העולם" |  |
| 2014 | לאחר | קאט |  |
| 2014 | The Warden's Ransom | הסוהרת סמנתה ברנדט |  |
| 2015 | The Emissary | כריסטין | סרט קצר |
| 2021 | מעגל הונאה | פגי סו תומאס |  |